google/wiki40b huggingface dataset:
Étalondes

Poloha

Obec má rozlohu 4,63 km². Najvyšší bod je položený 99 m n. m. a najnižší bod 43 m n. m.

Obyvateľstvo

Počet obyvateľov obce je 1 131 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Bolkay

Životopis

Narodil sa v Rimavskej Sobote v rodine úradníka Pavla Bolkaya a matky Márie, rodenej Kováčovej.
Po skončení základnej školy navštevoval gymnázium v Rimavskej Sobote. Po maturite študoval prírodné vedy na Budapeštianskej univerzite, ktorú uspešne ukončil v roku 1909. Neskôr získal titul PhDr. V rokoch 1909 - 1911 pôsobil v maďarskom národnom múzeu. V rokoch 1912 - 1914 pracoval ako profesor pedagogického inštitútu. V rokoch 1917 - 1919 pôsobí v Budapešti ako asistent ústavu pre výskum Balkánu. V roku 1919 začína pracovať ako kustód múzea v Sarajeve, kde bol pozvaný ako odborník od juhoslovanskej vlády. Počas svojho života sa zaoberal hlavne stavovcami (obojživelníky Amphibia a plazy Reptilia) a chrobákmi (Coleoptera). Venoval sa tiež štúdiu paleozoológie. Prispieval svojimi prácami aj do niektorých odborných uhorských časopisov.
Ablácia (astronómia)

Ablácia (z lat. ablatio) je sublimácia, topenie, strhávanie častíc z povrchu telesa pohybujúceho sa vesmírnym priestorom (napr. kométy) pri prechode daným prostredím (atmosférou, v blízkosti hviezdy a podobne).
Vouillé-les-Marais

Poloha

Obec má rozlohu 9,14 km². Najvyšší bod je položený 12 m n. m. a najnižší bod 0 m n. m.

Obyvateľstvo

Počet obyvateľov obce je 683 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slnko v sieti za Najlepší vedľajší ženský herecký výkon

Slnko v sieti za Najlepší vedľajší ženský herecký výkon je jedno z ďalších ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, resp. stvárnenie ženskej postavy vo vedľajšej úlohe.
Helena Gmucová-Zahradníková

Životopis

Narodila sa 23. marca 1922 v Levoči. Jej profesionálna dráha sa začala po absolvovaní štúdia na Štátnom konzervatóriu v Bratislave. Ako sólistku opery Národného divadla v Košiciach, neskôr premenovaného na Štátne divadlo, ju angažoval nestor slovenského divadelníctva, jeho vtedajší šéf Janko Borodáč. S touto divadelnou scénou, na ktorej pôsobila v rokoch 1949 – 1982, bola spojená celý svoj umelecký život.
Počas tohto obdobia vytvorila vyše 70 nezabudnuteľných postáv. Už ako mladá operná speváčka upútala priebojným hlasom - dramatickým sopránom. Debutovala s titulnou postavou v Moniuszkovej opere Halka, spievala Tatianu v Eugenovi Oneginovi, Katrenu v Krútňave, Miladu v Daliborovi, bola prvou slovenskou Šárkou v rovnomennej opere.
Postupne jej dramatický soprán našiel uplatnenie v úlohách talianskeho repertoáru. Bola Aidou, Toscou, Giorgettou v opere Plášť, Santuczou v opere Sedliacka česť. Vynikala aj v náročných nemeckých partoch opernej tvorby, ako Alžbeta i Venuša v opere Tannhäuser alebo Leonóra vo Fideliovi. Vytvorila tiež Jenúfu v opere Jej pastorkyňa, Rusalku i Cudziu kňažnú v opere Rusalka, Káťu v Káti Kabanovej aj Ľutomíru vo Svätoplukovi.
S doskami sa po 30 troch rokoch rozlúčila ako Santuzza v Mascagniniho opere Sedliacka česť. Po odchode z košického divadla žila v Bratislave, kde bola členkou Senior klubu pri Slovenskom národnom divadle.
Vo veku nedožitých 87 rokov zomrela 18. marca 2009.
Ramillies

Obyvateľstvo

Ramillies má približne 6 043 obyvateľov (2010).
Fyzikálne kyvadlo

Fyzikálne kyvadlo alebo reálne kyvadlo je každé teleso, ktoré sa pod vplyvom vlastnej tiaže kýve okolo vodorovnej osi neprechádzajúcej ťažiskom.
Je to otáčavý pohyb telesa okolo pevnej osi, pre ktorý možno použiť rovnicu:
D=I\varepsilon  \quad (1)
\varepsilon=\frac{d^2\varphi}{dt}, D=-mga \quad \sin \varphi \quad (2)
D – moment tiaže, I – moment zotrvačnosti, g – gravitačné zrýchlenie, a – vzdialenosť osi otáčania od ťažiska, φ – uhol vychýlenia kyvadla z rovnovážnej polohy.
Po dosadení (2) do (1) dostaneme
I \frac{d^2\varphi}{dt}=-mga  \sin\varphi
ak označíme \omega^2=\frac{mga}{I}
dostaneme rovnicu fyzikálneho kyvadla v tvare
\frac{d^2\varphi}{dt^2}=-\omega^2 \sin \varphi \quad (3)
Jej riešenie je náročné, podstatne sa zjednoduší, ak sa obmedzíme na výchylky φ<5°, potom ak je φ vyjadrené v radiánoch, sin φ≈φ
a rovnicu (3) môžeme previesť na tvar
\frac{d^2}{dt^2}=-\omega^2\varphi \quad (4)
Riešením tejto rovnice je \varphi=\varphi_0 cos(\omega t + \alpha) \quad (5)
kde φ₀ je amplitúda kyvadla a α je fázová konštanta. Jej hodnota závisí od voľby začiatku merania, ktorý možno zvoliť tak, aby α=0.
Pre periódu fyzikálneho kyvadla platí
T=\frac{2\pi}{\omega}=2\pi \sqrt{\frac{I}{mga}} \quad (6)
Néry

Poloha

Obec má rozlohu 16,34 km². Najvyšší bod je položený 154 m n. m. a najnižší bod 37 m n. m.

Obyvateľstvo

Počet obyvateľov obce je 706 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lohuec

Poloha

Obec má rozlohu 17,18 km². Najvyšší bod je položený 314 m n. m. a najnižší bod 184 m n. m.

Obyvateľstvo

Počet obyvateľov obce je 273 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štátny mechanizmus

Štátny mechanizmus (iné názvy: organizácia štátu, čiastočné synonymum: štátny aparát) je súhrnné označenie pre štátne orgány, zvláštne zložky štátu (t.j. najmä armádu a políciu) a štátne inštitúcie vo všetkých ostatných sférach ekonomiky (v užšom zmysle len v školstve), často vrátane úradných osôb a pomocných zamestnancov štátu. Podrobnosti definície pozri nižšie.
Oncieu

Polohopis

Oncieu má rozlohu 7,76 km². Najvyšší bod je položený 807 m n. m. a najnižší bod 300 m n. m.

Obyvateľstvo

Oncieu má 91 obyvateľov (2009).
Graf vývoja obyvateľstva:
Zdroje: INSEE
Sacy-le-Petit

Poloha

Obec má rozlohu 7,45 km². Najvyšší bod je položený 126 m n. m. a najnižší bod 40 m n. m.

Obyvateľstvo

Počet obyvateľov obce je 548 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Tranovský

Životopis

Pochádzal z česko-poľskej evanjelickej remeselníckej rodiny. Vzdelanie získaval v sliezskom Tešíne, nemeckom Gubene, Kolbergu a Wittenbergu a v Prahe. Pôsobil ako učiteľ v Prahe na gymnáziu pri chráme sv. Mikuláša na Malej Strane a od roku 1613 v Holešove. V roku 1615 odišiel do Valašského Meziříčí, kde sa stal o rok neskôr evanjelickým farárom. Po bitke na Bielej hore (1620) ho vyhnali z Moravy a odišiel do mesta Bielsko. Odtiaľ v roku 1629 odišiel na Slovensko, kde pôsobil v Oravskom Podzámku a neskôr v Liptovskom Mikuláši. O jeho živote a diele hovoria aj dokumentárne filmy Rieky tečú na mieste /Slovenská televízia Bratislava, 2002, scenár Karel Iľja Dvořák, réžia Fedor Bartko/ a dokumentárny film Juraj Tranovský /RTVS 2016, scenár Miloš Kovačka, réžia Fedor Bartko/.

Tvorba

Písal latinskú a českú svetskú a náboženskú literatúru (latinské príležitostné piesne, prozaické modlitby, odbornú prózu). Jeho najvýznamnejším dielom je kancionál Cithara sanctorum… , ktorý sa stal prvým tlačeným evanjelickým spevníkom na Slovensku. Vo svojich piesňach sa zaoberá myšlienkami o svetskej márnosti, pominuteľnosti, o utrpení a nebeskej večnosti a radosti, ale tiež majú sociálny podtón, keďže v nich často vyjadruje sympatiu s chudobou. Tranovský sa zvykne označovať aj ako slovanský Luther .
Mařský vrch

Predmet ochrany

Predmetom ochrany je balvanové pole tvoriace tzv. kamenné more o dĺžke približne 150 metrov a šírke 40 metrov, ktoré vzniklo rozpukaním porfýrovej žily v okolitej biotitickej pararulovej hornine. Tieto pukliny sa tiahnu do značnej hĺbky a umožňujú vznik balvanov, ktoré sa v prírodnej pamiatke nachádzajú chaoticky usporiadané a poskladané na sebe. Predpokladá sa, že balvany vznikli ako výsledok mrazového zvetrávania, ktoré vytvorilo prevažne doskové štruktúry s veľkosťou 1 až 3 metre. Proces postupného rozrušovania skalných blokov stále pokračuje, čomu svedčia rovnobežné pukliny na balvanoch. Pole sa skláňa pod uhlom 30°.
Samotný vrchol vrátane chránenej pamiatky nie je zalesnený a vystupujú tu na povrch balvany o rozmeroch až niekoľkých metrov. V balvanovom poli chýba pôdny profil, ktorý až na výnimky, nie je vyvinutý. Ide o význačný vrch na severozápadnom okraji približne 7 kilometrov dlhého zalesneného hrebeňa.
Prírodná pamiatka bola vyhlásená 24. mája 1989 okresným národným výborom Prachatice s účinnosťou od 1. júla 1989 Okolo pamiatky sa nachádza 50 metrové ochranné pásmo. Nakoľko sa nachádza na pomerne zle dostupnom mieste, nebola v dejinách výrazne negatívne poškodená či ohrozená. V súčasnosti je dopad na pamiatku minimálny a nebezpečenstvo v podobe zániku nehrozí.

Flóra a fauna

Väčšina územia pamiatky je bez vegetácie, ale v niektorých tienistých miestach rastie chránený chvostník jedľový, lebo sa tu hromadí humus. Ďalej tu rastie zvonček broskyňolistý (campanula persicifolia), jastrabník lesný (hieracium murorum), brusnica čučoriedková (vaccinium myrthillus), z kríkov potom baza červená (sambucum racemosa). Zo živočíchov sa tu vyskytuje napríklad zástupca pavúkov snovačov Rugathodes bellicosus, ďalej Vretenica severná či jazvec lesný.

Geomorfologické zaradenie vrchu

Geomorfologicky vrch spadá do geomorfologického celku Šumavské podhorie, podcelku Vimperská vrchovina, geomorfologického okrsku Bělečská vrchovina a podokrsku Štítkovská vrchovina.
Sofijská synagóga

Charakteristika a dejiny

Sofijská synagóga je tretia najväčšia synagóga v Európe (po budapeštianskej a amsterdamskej) a bola postavaná architektom nemecko-transylvánskeho pôvodu, ktorý študoval vo Viedni a pôsobil predovšetkým v Bulharsku, Friedrichom Grünangerom. Slávnostne otvorená bola po 4 rokoch výstavby 9. septembra 1909 za prítomnosti cára Ferdinanda.
Friedrich Grünanger bol vybraný ako architekt synagógy sofijskou Židovskou komunitou. Prvý plán, ktorý predložil bol komunitou odmietnutý a komunita požiadavku doplnila o podmienku, aby bola budova postavená v štýle synagóg, ktoré sa stavali v tom čase v západnej Európe. Druhý návrh, ktorý bol schválený, bol postavený na budove sefardskej synagógy vo Viedni. Židovskej komunite boli predložené tri kapacitné možnosti pre synagógu: 500, 700 a 1100 ľudí. Komunita sa najskôr rozhodla pre kapacitu 700 ľudí, ale neskôr na základe rastúcej židovskej komunity v Sofii bola už v priebehu stavby požiadavka zmenená na 1100 ľudí.
Budova je postavená v maurskom štýle s prvkami viedenskej secesie. Podľa bulharských sefardských tradícií sa do synagógy vstupuje cez veľký dvor. Budova je štvorcového tvaru s centrálnou loďou a predsieňou. Kapacita synagógy je 1170 ľudí, vnútorná dĺžka steny je približne 20 metrov a budova je vysoká 31 metrov.
Histónový kód

Hypotéza

Interakcia medzi chromatínom a DNA je riadená kombináciou histónových modifikácií. Medzi histónové modifikácie patrí metylácia, acetylácia, ADP ribozylácia, ubikvitinácia a fosforylácia. Všetky uvedené modifikácie modifikujú chromatínovú štruktúru, ale presný mechanizmus týchto procesov ostáva nejasný. Detailne popísaných je iba niekoľko krokov tohto mechanizmu. Napríklad  fosforylácia serínových zvyškov 10 a 28 na históne H3 je markerom pre chromozomálnu kondenzáciu. Podobne kombinácia fosforylácie serínového zvyšku 10 a acetylácia lyzínového zvyšku 14 na H3 históne je kontrolným signálom aktivácie transkripcie.
Simple Object Access Protocol

SOAP (celým názvom Simple Object Access Protocol) je protokolom na výmenu správ založených na XML prostredníctvom siete, hlavne pomocou HTTP.
Formát SOAP tvorí základnú vrstvu komunikácie medzi webovými službami a poskytuje prostredie na tvorbu zložitejšej komunikácie.
Existuje niekoľko rôznych druhov šablón komunikácie prostredníctvom protokolov SOAP. Najznámejší z nich je RPC šablóna, kde jeden z účastníkov komunikácie je klient a na druhej strane je server. Server ihneď odpovedá na požiadavky klienta.
SOAP je nástupca XML-RPC, od ktorého si požičiava jeho spôsob prenosu dát a ďalšie vlastnosti. Obálka, hlavička a telo komunikácie je ale pravdepodobne z WDDX.
Pôvodne ho navrhol Dave Winer, Don Box, Bob Atkinson a Mohsen Al-Ghosein v roku 1998 za podpory firmy Microsoft (kde tou dobou Atkinson a Al-Ghosein pracovali). Dnes je SOAP špecifikácia spravovaná XML skupinou tvoriacou internetové protokoly z W3C konzorcia.

Formy prenosu

HTTP aj SMTP sa dajú použiť ako aplikačná vrstva pre protokol SOAP. Ale HTTP dosiahol omnoho väčšie využitie. Je to predovšetkým preto, že HTTP je prakticky základom pre dnešnú Internetovú infraštruktúru. Vďaka tomu môže SOAP jednoducho prechádzať cez firewall. To je jeho hlavná výhoda oproti iným distribuovaným protokolom, ako je napríklad DCOM, ktoré sú väčšinou firewallom blokované.
XML formát bol zvolený ako štandard na prenos SOAP správ pre jeho rozšírenosť a dostupnosť vývojových nástrojov ponúkaných ako opensource alebo freeware a teda voľne k používaniu.
Zdĺhavá syntax XML má svoje výhody aj nevýhody. Je jednoducho čitateľná pre človeka, ale počítač ju musí zložito parsovať a stojí to dosť procesorového času a operačnej pamäte. Oproti tomu CORBA, GIOP alebo DCOM má zápis správ na komunikáciu ďaleko kratší a binárny, teda pre človeka nečitateľný. Na druhej strane vývoj počítačov ide rýchle dopredu a prestáva to byť na ťarchu. Bola už vytvorená aj binárna forma XML.

Slabé stránky

Veľký zápis komunikácie.

Príklad

Príklad správy od klienta, ktorý sa pýta na informácie o produkte na sklade pomocou webovej služby. Klient sa dožaduje informácie o produkte označenom ID 827635:

 <soap:Envelope xmlns:soap="http://schemas.xmlsoap.org/soap/envelope/">
   <soap:Body>
     <getProductDetails xmlns="http://warehouse.example.com/ws">
       <productID>827635</productID>
     </getProductDetails>
   </soap:Body>
 </soap:Envelope>
Tu je odpoveď webovej služby pre klienta.

 <soap:Envelope xmlns:soap="http://schemas.xmlsoap.org/soap/envelope/">
   <soap:Body>
     <getProductDetailsResponse xmlns="http://warehouse.example.com/ws">
       <getProductDetailsResult>
         <productName>Čokoláda sada 3 chutí</productName>
         <productID>827635</productID>
         <popis>Čokoláda horká, biela a smotanová</popis>
         <cena>98,50</cena>
         <naSklade>áno</naSklade>
       </getProductDetailsResult>
     </getProductDetailsResponse>
   </soap:Body>
 </soap:Envelope>
Labastide-Cézéracq

Poloha

Obec má rozlohu 5,01 km². Najvyšší bod je položený 128 m n. m. a najnižší bod 106 m n. m.

Obyvateľstvo

Počet obyvateľov obce je 547 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ječmeniště (prírodná pamiatka)

Ochrana

Predmetom ochrany sú zachovalé teplomilné a suchomilné rastlinné spoločenstvá, predoevšetkým úzkolisté stepné trávniky a širokolisté suché trávniky, poloprirodzené fácie krovín na vápnitých podložiach a nízke xerofilné kroviny, a na ne viazaný súbor chránených a ohrozených rastlinných i živočíšnych druhov.
Békešská župa (Uhorsko)

Charakteristika

Békešská župa susedila s týmito župami: Čongrádskou, Jasovsko-veľkokumánsko-solnockou, Hajduckou, Bihárskou, Aradskou a Čanadskou župou. Rieka Körös pretínala župu z východu na západ.

Centrum

Od začiatku 13. storočia bolo centrom Békešskej župy mesto Békeš, na začiatku 15. storočia, kedy sa mesto Békeš dostalo do vlastníctva rodiny Maróthi (1403) a pomaly začalo upadať, to bolo mesto Gyula. Nová železničná trať medzi Pešťou a Békešskou Čabou, dokončená v roku 1858 a Trianonská mierová zmluva zvýšili význam a počet obyvateľov Békešskej Čaby, ktorá sa pri reorganizácii v roku 1950, stala sídlom súčasnej Békešskej župy.

Dejiny

Békešský komitát vznikol ako jeden z prvých v Uhorsku v 11. storočí. Na prelome 13. a 14. storočia sa tento komitát, podobne ako ostatné v Uhorsku, zmenil na šľachtickú stolicu. V roku 1566 obsadili mesto Gyula Turci. Pod ich nadvládou sa Békešská župa pomaly vyľudnila a upadla. Po vyhnaní Turkov 3. mája 1723 prepožičal kráľ Karol Habsburský celú župu bývalému zásobovaciemu komisárovi svojich vojsk Jánovi Jurajovi Harruckernovi, ktorý ju opäť zaľudnil a to nielen Maďarmi, ale aj Nemcami, Rumunmi a najmä Slovákmi (mestá: Békéscsaba/Békešská Čaba, Endrőd, Szarvas/Sarvaš, Tótkomlós/Slovenský Komlóš). Slováci ešte aj po silnej maďarizácii v rokoch 1868 - 1918 tvorili podľa sčítania obyvateľstva v roku 1910 väčšinu v Békešskočabianskom okrese (62 %) a silné zastúpenie mali aj v okresoch Sarvaš (43 %) a Orosháza (18 %). Po prvej svetovej vojne sa územie stalo súčasťou Maďarska a asimilácia Slovákov pokračovala. Po druhej svetovej vojne sa tisíce z nich presťahovali na Slovensko a v súčasnosti žije na území Békešskej župy približne 7 000 Slovákov. Územie súčasnej Békešskej župy sa však po rozpade Uhorska a tiež po druhej svetovej vojne zväčšilo o časti územia Aradskej župy, Čanádskej župy a Jasovsko-veľkokumánsko-solnockej župy.
Slnko v sieti za Najlepšiu kameru

Slnko v sieti za Najlepšiu kameru je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za kameramanský výkon, resp. snímanie obrazov.
Carcharodontosaurus

Stavba tela

Carcharodontosaurus bol kolosálny dravec, dosahujúci dĺžky asi 11,1 až 14 m a váhy od 8 až 15 t, čo z neho robí jedného z najväčších suchozemských dravcov všetkých čias (pre porovnanie možno uviesť, že najväčšia dochovaná kostra tyranosaura zvaná Sue, meria na dĺžku 12,8 m a zaživa vážil okolo 6,4 tony).
Podobne ako iné dravé dinosaury jeho veľkosti, Carcharodontosaurus disponoval veľkou hlavou (lebka merala 1,8 metra), krátkym krkom, krátkymi prednými končatinami s troma prstami vybavenými pazúrmi a dlhým chvostom, ktorý však býval proporcionálne kratší než u malých dravých dinosaurov. Vzhľadom pripomínal blízko príbuzný rod Giganotosaurus, ktorý žil približne v rovnakom čase. Na rozdiel od giganotosaura však nemal výrazný kostený hrebeň medzi očnicami a nozdrami.

Spôsob života

Vzhľadom na masívnu stavbu veľkého tela patril karcharodontosaurus pravdepodobne medzi relatívne pomalé dravce. Medzi jeho potencionálnu korisť patril 16 m. dlhý sauropod Aegyptosaurus, alebo takmer dvakrát väčší Paralititan. Je zaujímavé, že napriek enormnej veľkosti nebol Carcharodontosaurus neohrozeným hlavným predátorom – po jeho boku žil 18 a viac metrov dlhý Spinosaurus a 13 metrový Deltadromeus.

Dejiny

Carcharodontosaurus bol opísaný už nemeckým paleontológom Ernstom Stromerem (autorom opisu Spinosaura) v roku 1931, ale prvý opis skamenelín tohto rodu mali na svedomí vedci Charles Depéret a J. Savornin už v roku 1927. Tí však nový druh teropóda chybne priradili k rodovému názvu Megalosaurus (ako druh Megalosaurus saharicus). Pozostatky holotypu (originálu) boli zničené počas 2. svetovej vojny v roku 1944, pretože sa vtedy nachádzali v bombardovanom mníchovskom múzeu. Až v roku 1996 potom objavil vedecký tím pod vedením známeho amerického paleontológa Paula Serena pozostatky ďalšieho jedinca tohto druhu.

Nový druh

Už v roku 2005 publikovali paleontológovia Paul Sereno a Steve Brusatte objav nového druhu tohto rodu obrieho teropóda. O dva roky neskôr opísal Brusatte na základe fosílií lebky a cervikálnych stavcov nový druh Carcharodontosaura – C. iguidensis. Tento druh bol podľa autorov štúdie rovnako veľký, alebo dokonca ešte väčší ako C. saharicus (dĺžka je odhadovaná až na 14 metrov, samotná lebka meria asi 175 cm).
Lamborghini Huracán

Huracán LP610-4

Lamborghini Huracán LP610 – 4 je prvá základná verzia modelu Huracán. Označenie LP610-4 znamená – Longitudinally Posterior, pozdĺžne uložený (motor), pričom 610 označuje výkon v konských silách a číslica 4 informuje o prítomnosti pohonu oboch náprav 4 × 4. Suchá hmotnosť bez prevádzkových náplní auta je 1 422 kg. Výrobca uvádza maximálnu rýchlosť 325 km/h, zrýchlenie z 0 na 100 km/h za 3,2 sekundy a na 300 km/h za 9,9 sekundy. O brzdenie sa starajú karbón-keramické brzdy. Príplatková výbava auta zahŕňa aj systém LDS (Lamborghini Dynamic Steering) –  posilňovač riadenia s variabilným prevodovým pomerom a aktívne pruženie na princípe zmeny viskozity kvapaliny v tlmičoch magnetizáciou. Táto technológia je známa aj pod názvom Magneticride od Audi. Lamborghini nasadzuje LP610-4 ako priameho konkurenta pre Ferrari 458 alebo McLaren MP4-12C.

Motor a prevodovka

Automobil používa 5,2-litrový desaťvalcový vidlicový motor s atmosférickým plnením. Motor pracuje s kompresným pomerom 12,7:1 a využíva technológiu priameho vstrekovania IPS (Iniezione Diretta Stratificata), taktiež aj viacbodové vstrekovanie (MPI). Výrobca udáva výkon 610 koní (449 kW) pri 8250 otáčkach za minútu a točivý moment 560 Nm pri 6500 otáčkach za minútu, ale viac než 70% točivého momentu má byť dostupných už od 1000 otáčok. Lamborghini uvádza kombinovanú spotrebu na 12,5 litra na 100 km, čo zodpovedá emisiám oxidu uhličitého na úrovni 290 g/km.
Výkon na obe nápravy prenáša robotizovaná dvojspojková prevodovka Lamborghini Doppia Frizione (LDF). Ide o upravenú prevodovku, známu z koncernu Volkswagen pod označením DSG. Je to prvýkrát čo Lamborghini použilo vo svojom aute dvojspojkovú prevodovku. Vodič môže zmenu prevodových stupňov ovládať pomocou pádiel pod volantom alebo zvoliť automatický režim.
Vzťah (filozofia)

Vzťah je filozofická kategória vyjadrujúca charakter rozmiestnenia prvkov určitej sústavy a ich vzájomné závislosti; je to tiež moment všeobecnej súvislosti všetkých javov. Niekedy sa vzťah niekedy chápe ako jednota súvislosti a rozdielnosti.
Noironte

Poloha

Obec má rozlohu 6,73 km². Najvyšší bod je položený 278 m n. m. a najnižší bod 206 m n. m.

Obyvateľstvo

Počet obyvateľov obce je 332 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vincent-sur-Jabron

Poloha

Saint-Vincent-sur-Jabron má rozlohu 30,2 km². Najvyšší bod je položený 1 723 m n. m. a najnižší bod 585 m n. m.

Obyvateľstvo

Saint-Vincent-sur-Jabron má 206 obyvateľov (2009).
Graf vývoja obyvateľstva:
Zdroje: INSEE
Bazilika Panny Márie Pokoja

História

Prezident Pobrežia Slonoviny, Félix Houphouët-Boigny, vybral v roku 1983 Yamoussoukro ako nové hlavné mesto krajiny. Súčasťou plánov jeho mesta bol najväčší kostol na svete, čo sa stretlo s kontroverziami. Stavbu však nakoniec inicioval.  Bola postavená podľa návrhu architekta Pierra Fakhouryho. Samotná stavba trvala 5 rokov (1985 – 1989). Ako hlavný stavebný materiál bol použitý mramor. Zaberá plochu  30 000 m² a jej veža dosahuje výšku 158 m. 10. septembra 1990 ju pri návšteve krajiny vysvätil pápež Ján Pavol II., ktorý s vysvätením súhlasil pod podmienkou, že v jej blízkosti bude postavená aj nemocnica. Baziliku spravujú poľskí pallotíni.
Hľadanie

Hľadanie je snaha niečo nájsť, dosiahnuť, zistiť, objavovanie, pátranie; vykonávanie hľadacej činnosti. Ako príklad hľadania môže slúžiť zdôvodňovanie.